**navodila za izpolnjevanje napovedi za plačil vodnega povračila**

|  |
| --- |
|  **Opis posebne rabe vode:** |

**1. raba vode za oskrbo s pitno vodo**

**1.1.1. lastna oskrba s pitno vodo, če ni opredeljeno drugače**

– zavezanec (t.j. imetnik vodne pravice oz. upravljavec) vpiše količino odvzete vode po vodnih virih za navedeno rabo vode, *vključno z morebitno količino izgubljene vode v sistemu*, izraženo v **m3**.

**1.2.1. oskrba s pitno vodo, ki se izvaja kot GJS**

– zavezanec (t.j. imetnik vodne pravice oz. upravljavec, če je le-ta določen v skladu z Zakonom o gospodarskih javnih službah) vpiše količino odvzete vode po vodnih virih za navedeno rabo vode, *vključno z morebitno količino izgubljene vode v sistemu*, izraženo v **m3**.

**1.2.2. voda, prodana zavezancem, ki vodno povračilo plačujejo neposredno DRSV**

– vpišite količino vode, prodano podjetjem/fizičnim osebam, ki so pridobila vodna dovoljenja v skladu z drugim odstavkom 125. člena ZV-1 in so neposredni zavezanci za plačilo vodnega povračila pri DRSV.

**Obvezno priložite seznam** teh podjetij/fizičnih oseb, ki jim dobavljate vodo, in podatke o količini prodane vode posameznemu podjetju/fizični osebi.

**2. – 3.2. raba vode za tehnološke namene in za potrebe dejavnosti kopališč,**

**5. raba vode za namakanje kmetijskih zemljišč ali drugih površin,**

**12. raba vode iz vodnega vira za proizvodnjo pijač in**

**13. druga raba mineralne, termalne in termomineralne vode**

- vpišite podatek o količini odvzete vode iz posameznega vodnega vira ali iz objektov in naprav za oskrbo s pitno vodo\*, izražen v **m3.** Podatek o vrsti rabe vode izhaja iz pridobljene vodne pravice (koncesije ali vodnega dovoljenja) in ga je glede na to treba vpisati v ustrezno osnovo za obračun.

**\* podatek vpisujejo tisti zavezanci, ki so pridobili vodno** **dovoljenje, skladno z drugim odstavkom 125. člena ZV-1** (pravne ali fizične osebe, ki pri opravljanju svoje dejavnosti potrebujejo vodo kot prevladujočo sestavino za opravljanje dejavnosti ali gre za odvzem znatne količine vode iz objektov in naprav, namenjenih oskrbi s pitno vodo).

**3.3.1. raba vodnega ali morskega javnega dobra za potrebe dejavnosti naravnih kopališč**

– vpišite površino vodnega zemljišča, kot je določena z vodno pravico, izražena v **m2**.

**4. –** **raba vode za pridobivanje toplote in ogrevanje**

**4.1.1. – 4.2.1.** vpišite podatek o energiji, izraženi v **MWh**, ki je razpoložljiva za odvzem toplote iz vode na podlagi pridobljene vodne pravice (vodnega dovoljenja ali koncesije). *Ne vpisuje se dejanska raba.*

**4.1.1.** Za izračun energije, ki je razpoložljiva za odvzem toplote iz vode, izražene v MWh na leto, se uporabi naslednja formula:

E = Q \* CV \* ΔT

Pri čemer je:

Q … dovoljena količina rabe vode iz vodne pravice v m3 na leto,

CV … znaša 0,001161 MWh/m3 za 1 ˚C,

ΔT … znaša 4 ˚C.

**4.2.1.** Za izračun energije, ki je razpoložljiva za odvzem toplote iz vode, izražene v MWh na leto, se uporabi naslednja formula:

E = Q \* CV \* ΔT

Pri čemer je:

Q … dovoljena količina rabe vode iz vodne pravice v m3 na leto

CV … znaša 0,001161 MWh/m3 za 1 ˚C

ΔT … je temperaturna razlika, ki jo zavezanec lahko izkorišča za rabo in predstavlja razliko med temperaturo vode na ustju in izhodiščno temperaturo, ki je 12 ˚C (ΔT= temperatura vode na ustju vrtine – 12°C).

**6.1.1. – raba vodnega javnega dobra za izvajanje športnega ribolova v komercialnih ribnikih,**

**7.1.2. – raba vode oziroma vodnega javnega dobra za pogon vodnega mlina, žage ali podobne naprave, ki je plavajoča naprava,**

**8.1.2. – raba vodnega javnega dobra za gojenje ciprinidnih vrst rib,**

**8.1.4. – raba vodnega javnega dobra za gojenje drugih sladkovodnih organizmov, pri katerih prirast ni odvisen od pretočnosti,**

**8.2. – raba morskega javnega dobra za gojenje morskih organizmov in**

**9. – raba vodnega ali morskega javnega dobra za obratovanje pristanišč in raba vodnega javnega dobra za obratovanje vstopno-izstopnih mest po predpisih o plovbi po celinskih vodah**

- vpišite površino vodnega zemljišča glede na posamezno vrsto rabe vode, kot je določena z vodno pravico, izražena v **m2**.

**7.1.1. – raba vode oziroma vodnega javnega dobra za pogon vodnega mlina, žage ali podobne naprave, ki ni plavajoča naprava**

-vpišite podatek o letni težnostni potencialni energiji vodnega telesa, določeni v vodnem dovoljenju, izražen v **MWh**. *Ne vpisuje se dejanska raba.*

**8.1.1. – raba vode za gojenje salmonidnih vrst rib in**

**8.1.3. – raba vode za gojenje drugih sladkovodnih organizmov, pri katerih je prirast odvisen od pretočnosti**

- vpišite podatek o razpoložljivi letni količini vode, izraženi v **m3,** ki jo lahko v ta namen odvzamete na podlagi vodne pravice. *Ne vpisuje se podatka o dejansko odvzeti količini vode.* Pri pretvorbi podatka iz l/s v m3 se uporabi formula: Q (m3) = Q (l/s) x 60 x 60 x 24 x 365/1000 (s).

**10. – raba vode za zasneževanje smučišč in drugih površin**

vpišite podatek o količini odvzete vode iz posameznega vodnega vira ali iz objektov in naprav za oskrbo s pitno vodo, izražen v **m3.** Podatek o vrsti rabe vode izhaja iz pridobljene vodne pravice in ga je glede na to treba vpisati v ustrezno osnovo za obračun.

**11. – raba vode za proizvodnjo električne energije**

- vpišite podatek o potencialni energiji vode, ki je razpoložljiva za proizvodnjo elektrike (letna težnostna potencialna energija vodnega telesa) v skladu s pridobljeno vodno pravico (koncesijo ali vodnim dovoljenjem), izražen v MWh. *Ne vpisuje se količina dejansko proizvedene električne energije.*

**14.1.1. – 14.1.2. - odvzem naplavin**

- vpišite podatek o celotni količini odvzetih naplavin, izraženi v **m3**, vključno z odvzetimi naplavinami za izvajanje javne službe.

**14.1.4. – uporabljen prod za izvajanje dejavnosti javne službe urejanja voda**

- vpišite količino uporabljenega proda za izvajanje javne službe urejanja voda (vpisana količina ne more biti večja od količine, vpisane v osnovo 14.1.1.).

**15. – druga raba vode, ki presega splošno rabo**

- vpišite podatek o dovoljenem obsegu rabe vode, skladno z vodno pravico.

**Podrobnejše informacije so vam na voljo na telefonskih številkah: 01/478 3107, 01/478 3166, 01/478 3109 in 01/478 3149.**

**Ljubljana, 7. 1. 2021**